  Константин Вознесенских Анжелика Тихонова корреспондент Ижкарысь 8 номеро эмъюрт азьвыл ужан радлыказ берытскоз, отысь ковид-центрез восалозы. Со сярысь Удмуртиысь тазалыкез утёнъя министерстволэн пресс-службаез ивортӥз. Удмуртиын коронавирусэн висисьёслэн лыдзы кулэсмемен но эпидеми югдур тупатскемен валче, ковидэн черламъёслы койкаослэсь лыдзэс кулэстон мынэ. Ижкарысь 8 номеро кар эмъюртысь ковид-центре висисьёсты уг куто ни. Нош 23-тӥ южтолэзьысен, дезинфекци ортчытэм бере, паласькисьтэм висёнъёсын вазиськисьёсты учкыны кутскозы ни. « Югдур огсыр ке но, Глазкарысь, Воткаысь, Сарапулысь но Можгаысь эмъюртъёсын, Дэри ёрос эмъюртын, 6 номеро кар эмъюртын он Паласькись висёнъёсъя элькун эмъюртын, 5 номеро номеро нылпи ваён юртын, Нылпиослы элькун эмъюртын но 1 номеро элькун эмъюртын интыосты возиськом на » Марина Петренко, Удмуртиысь тазалыкез утёнъя министрлэн воштӥсез Туннэ нуналлы элькунысь эмъяськонниосын ковидэн висисьёс понна оглом 1 сюрс 49 интыос лыдъясько. Соос пӧлысь 723-ез  тырмытэмын.  Тодэ вайытом, берло нуналскын Удмуртиын 325 адямилэсь коронавирусэз шараязы. Тегъёс: коронавирус Тазалык Удмуртия Ижкар эмъяськонниос  